
RESPUBLIKINIO ISTORINĖS DAINOS KONKURSO „AUŠTA AUŠRELĖ“
NUOSTATAI


I SKYRIUS
BENDROJI DALIS

1. Siekiant populiarinti lietuvišką istorinę dainą respublikinis istorinės dainos konkursas rengiamas nuo 2010 metų.
2. Konkursą organizuoja Joniškio kultūros centras (Žemaičių g. 14, LT- 84143 Joniškis,                                   tel. +370 426 53475, el. paštas:  jkckultura@gmail.com). 
3. Konkurso koordinatorė – Jurinta Mickaitė, mob. +370 627 83 708. Konkurso el. paštas: joniskiokc@gmail.com
II SKYRIUS
TIKSLAI IR UŽDAVINIAI 


4. Puoselėti patriotinius jausmus, tautinę savimonę, formuoti istorinę atmintį, atskleisti kūrybinius bei meninius gebėjimus, populiarinti Lietuvos istorinę praeitį, atsispindinčią liaudies dainuojamojoje tautosakoje.
III SKYRIUS
 LAIKAS IR VIETA 

5. Konkursas vyks 2025 m. spalio 18 d. 13.00 val. Joniškio kultūros centre (Žemaičių g. 14, Joniškis). 

IV SKYRIUS
 DALYVIAI 

6. Konkurse gali dalyvauti folkloro ansambliai, folkloro grupės, modernizuotos folkloro grupės, solistai atliekantys lietuviškas  istorines dainas ar  liaudies dainų modernizuotas interpretacijas.  
7.  Konkurso dalyviai turi būti ne jaunesni nei 16 metų amžiaus. 

V SKYRIUS
KONKURSO SĄLYGOS

8. Konkurso dalyviai dainuoja po dvi dainas istorine tematika. Dainos turi būti sukurtos nacionalinio folkloro pagrindu. Tai gali būti folkloro dainos, jų interpretacijos.
9. Atlikėjai gali dainuoti a cappella arba su gyvu akompanimentu (akompanuoti gali vienas instrumentas arba instrumentų grupė).
10. Pasirodymo trukmė ne ilgesnė nei 7 min.
11. Visus norinčius dalyvauti prašome užpildyti registracijos anketą šiuo adresu iki 2025-10-06: https://form.jotform.com/222843707144354
12. Joniškio kultūros centras taps anketoje pateiktų duomenų valdytoju ir tvarkys juos konkurso administravimo ir susisiekimo su konkurso nugalėtojais tikslu. Asmens duomenys bus tvarkomi viso konkurso metu, kol paskelbiami konkurso nugalėtojai.
VI SKYRIUS
VERTINIMAS

13. Konkurso dalyvius vertina 3–5 narių vertinimo komisija (etnomuzikologai, folkloro specialistai, ekspertai). Konkurso organizatoriai ir vertinimo komisija, vertindami konkursinių dainų kontekstą, pasilieka teisę spręsti, pagal kokius prioritetus vertinti dalyvius. Preliminarūs kriterijai – dainos istorinis autentiškumas, atlikimo kokybė ir įtaigumas.
VII SKYRIUS
APDOVANOJIMAS

14. Konkurso nugalėtojai bus apdovanojami specialiais prizais, suvenyrais ir diplomais, bei piniginiais prizais: I vieta – 400 Eur; II vieta –3 00 Eur, III vieta – 200 Eur. Pagal organizatorių galimybes skiriamos nominacijos, įteikiant rėmėjų prizus ir diplomus.
[bookmark: _GoBack]Konkurso nugalėtojai apdovanojami 2025 m. spalio 18 d. 14 val. Joniškio kultūros centre (Žemaičių g. 14, Joniškis). 

